वाराणसी. काशी में सपा कार्यकर्ता खुद अपनी ही पार्टी के खिलाफ सड़कों पर उतर आए। शनिवार को सैकड़ों सपाई कार्यकर्ताओं ने सपा सरकार के खिलाफ प्रदर्शन किया। दरअसल, काशी में इन दिनों घाटों के सुंदरीकरण और शहर को हैरिटेज सिटी बनाने के लिए विकास प्राधिकरण मुहिम चला रही है। इसमें घाटों किनारे 200 मीटर के अंदर आने वाले इलाके में नए निर्माण पर रोक के साथ-साथ अवैध निर्माण तोड़ा जा रहा है।
अवैध निर्माण तोड़ जाने से कुछ मकान मालिक इसका विरोध कर रहे हैं, क्योंकि उनके मकान तोड़े जा रहे हैं। इन अब मकान मालिकों के पक्ष में समाजवादी पार्टी के कार्यकर्ता भी आ गए हैं। इसी क्रम में कर्यकर्ताओं ने मकान मालिकों के साथ मिलकर शनिवार को गंगा घाट पर विशाल रैली निकालकर प्रदर्शन किया।
रैली का नेतृत्व कर रहे युवजन सभा के जिला अध्यक्ष किशन दीक्षित ने वीडीए पर आरोप लगाते हुए कहा कि 100 से 150 साल पुराने मकानों पर भी हतौड़ा चलाया जा रहा है, जोकि नियम के खिलाफ है। उन्होंने कहा, जो मकान 200 मीटर के बाहर है उन पर भी कार्रवाई की जा रही, यह गलत है। अगर यह कार्रवाई नहीं रुकी तो सपा कार्यकर्ता बड़ा आंदोलन करने को बाध्य हो जाएंगे।
hin_Deva hin_Deva hin_Deva